Takster for de kommunale havne 
Sagsfremstilling 
13.    Takster for de kommunale havne  
                                                                                                                        Åbent 
Sagsnr.: 326-2015-33082       J.nr.: 08.03.00            Ronnie Jørgensen.: 326-2015-297217 
  
[adresse] 
I tilknytning til det administrative budget 2016-2019 er der udarbejdet en takstanalyse for kommunale havnetakster. I 
analysen er der en sammenligning med takster i øvrige kommuners havne. 
  
I budgetaftalen 2016-2019 blev det besluttet at hæve taksten for de faste bådpladser i [adresse] og Sejerø havne, så 
de svarer til gennemsnittet for havnene i den gennemførte takstanalyse. Beslutningen har den betydning, at budgettet 
beskæres med 280.000 kr. som er den forventede merindtægt ved at hæve taksterne. 
  
Taksterne blev derfor godkendt med bemærkning om, at de endelige takster fastsættes i november. På baggrund af 
budgetaftalen fremlægges nu forslag til reviderede takster for de nævnte faste bådpladser. Det endelige takstblad 
tilpasses efterfølgende. 
  
Kommunerne, nævnt i takstanalysen, beregner priserne på forskellige måder. For at komme så tæt på 
gennemsnitspriserne som ønsket, har administrationen udarbejdet et forslag til en beregningsform, der resulterer i 
en takststigning som besluttet. Prisen baseres på et grundgebyr på kr. 600 årligt og en m2 pris på kr. 110/m2. 
Nedenfor er vist eksempler på priser: 
  
Jolle: 15 m2 x kr.110/m2 + grundgebyr kr. 600 årligt                        kr.    2.250 
  
Mellem båd: 30 m2 x kr. 110/m2 + grundgebyr kr. 600 årligt              kr.    3.900 
  
Stor båd: 60 m2 kr. 110/m2 + grundgebyr kr. 600 årligt                   kr.    7.200 
  
For indtjeningen vil det betyde følgende: 
  
Havnsø 
8383 m2 x kr. 110/m2                                                                kr.     922.130 
249 x grundgebyr kr. 600                                                          kr.    149.400 
  
i alt kr.                                                                                  kr. 1.071.530 
  
Prisniveau 2015 
8383 m2 x kr. 97/m2                                                                 kr.    813.151 
  
Difference                                                                              kr.     258.379 
  
Sejerø 
640 m2 x kr. 110/m2                                                                 kr.      70.400 
22 x grundgebyr kr. 600                                                            kr.      13.200 
  
i alt kr.                                                                                  kr.      83.600 
  
Prisniveau 2015 
640 m2 x kr. 97/m2                                                                   kr.      62.080 
  
Difference                                                                              kr.      21.520 
                                                                                                         
Samlet indtægtsstigning                                                                    kr.    279.899 
Stigningen af m2 prisen er høj set i forhold til stigninger de øvrige år. Dette kan have nogle umiddelbare 
konsekvenser, der kan betyde, at kommunen ikke opnår den ønskede merindtægt. En af de tydelige ulemper er 
ledige pladser, som det ses i flere af sammenligningshavnene. 
  
BEHANDLING 
Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Direktøren indstiller, at taksterne for faste pladser i [adresse] og Sejerø havne godkendes som et grundgebyr på kr. 
600 årligt og en m2 pris på kr. 110/m2. 
  
ØKONOMISKE KONSEKVENSER 
Der vil ikke være yderligere konsekvenser end den allerede besluttede reduktion af budgettet på 280.000 kr. 
Teknik- og Miljøudvalgets møde den 5. november 2015: 
Udvalget vedtog at anbefale direktørens indstilling. 
Gertrud Bruun (A) og Tonny Petersen (Ø) stemte imod, da den samme procentvise stigning ønskes for alle 
typer både. 
Økonomiudvalgets møde den 18. november 2015: 
Udvalget vedtog at anbefale Teknik- og Miljøudvalgets indstilling. 
  
Ronny Jakobsen (A) og Tonny Petersen (Ø) stemte imod, da den samme procentvise stigning ønskes for alle typer 
både. 
  
  
  
Kommunalbestyrelsens møde den 25. november 2015: 
Kommunalbestyrelsen vedtog at godkende Økonomiudvalgets flertalsindstilling. 
18 stemte for (V, B, O og løsgænger Henrik Lauritsen 
8 stemte imod (A, F, Ø) 
  
Jarl Holst, V, var ikke til stede under mødet. 
